'n SAMA en Europese toer, 2011 is die jaar van Prime Circle! | SARIE
'n SAMA en Europese toer, 2011 is die jaar van Prime Circle!	deur Madge Booth
Ross Learmonth, Prime Circle se hoofsanger en kitaarspeler, het die eerste 11 dae van die toer se dagboek-inskrywings eksklusief met SARIE gedeel. Lees dit hier en kyk ook die foto's!
In Duitsland aangekom, moes ons ses uur wag vir 'n verbindingsvlug na Amsterdam. Ons het ongelukkig nie tyd gehad om van die plaaslike cuisine te proe nie, want ons moes na 'n dorpie met die naam Humm gaan reg op die grens tussen Duitsland en Nederland.
DAG 2: AHLEN In Ahlen aangekom, doen ons dadelik 'n klanktoets in die plek waar ons gaan optree, Schuhfabrik. Die klank was nie watwonders nie, maar 'n ekstra monitor het die ding gedoen.
DAG 3: FASSBERG, MALI-FEES Dit is 'n klein en pragtige dorpie, dit voel amper soos om in 'n woud te wees. Daar woon gewoonlik 700 mense hier, maar wanneer die Mali-fees aan die gang is, groei die bevolking tot byna 2000 mense.
DAG 4, 5, 6 en 7: MAGDEBURG Ons het vier dae af gehad, so ons kon lekker toer, nuwe plekke sien en heerlike Europese kos eet. Magdeburg is 'n lieflike stad met heerlike Duitse bier. Ons het Duitsland ervaar en beleef en 'n heerlike tyd gehad.
DAG 8: POTSDAM Ons kon nie wag vir die Potsdam-vertoning nie, en nou is dit hier. Met ons aankoms was daar 'n vroue-sokkerwedstryd aan die gang, Potsdam teen 'n span van Engeland. Ons het toe sommer daar 'n klein akoestiese vertoning gedoen om die aand se show te bemark. Terwyl ons later gewag het om te speel het ons onverwags goeie nuus gekry van Franie, ons bestuurder, af. Hy het ons vertel dat ons genooi is om saam met die Amerikaanse band 3 Doors Down op te tree as deel van hul toer deur Duitsland.
DAG 9: OSLO, NOORWEë Ons moes baie vroeg opstaan om na Noorweë te vlieg, en nog 'n trein te vang Oslo toe.
DAG 10: SAARBRüCKEN Ons het weer in Duitsland aangekom, maar ons was so moeg, ons het verlore slaap ingehaal.
DAG 11: VIVA FRANKRYK Vanoggend het ons agtergekom ons is net 70 km van Frankryk af! So omdat ons 'n af dag gehad het, het ons besluit om deur te ry na 'n dorpie met die naam Metz.